### Resume

Det foreslås, at der oprettes et udvalg under navnet "Uddannelse Vejle" som et særligt udvalg under Økonomiudvalget, jf. Styrelseslovens §17, stk. 4

### Sagsfremstilling

Byra°det kan efter Styrelseslovens §17, stk. 4 oprette særlige udvalg med forberedende eller ra°dgivende funktioner. På Økonomiudvalgets møde den 8. maj 2023 drøftede udvalget indsatsen for udvikling af Vejle som uddannelsesby. Det blev besluttet, at der skal nedsættes et advisory board i forbindelse med indsatsen.

Det foreslås, at advisory boardet dannes som et §17, stk. 4 udvalg under Økonomiudvalget under navnet ”Uddannelse Vejle”. Forma°let med udvalget er at ra°dgive og medvirke til udvikling af indsatsen for Vejle som uddannelsesby, herunder i relation til:

* Udvikling af et attraktivt studiemiljø i Vejle Kommune
* Styrket samarbejde mellem uddannelsesinstitutioner og erhvervsliv
* Branding og synliggørelse af Vejle som en attraktiv studieby

Det foreslås, at Byrådet udpeger 3 medlemmer blandt Økonomiudvalgets medlemmer til udvalget. Desuden foreslås 13 eksterne medlemmer af udvalget. De eksterne medlemmer foreslås udpeget af borgmesteren og repræsenterer det lokale erhvervsliv, uddannelsesinstitutioner og det lokale kultur- og foreningsliv. Det vil desuden være mulighed for at invitere eksterne eksperter til at deltage i partnerskabets arbejde.

Uddannelse Vejle nedsættes i første omgang for 1 år, hvorefter partnerskabet afleverer sine anbefalinger til Økonomiudvalget, herunder anbefalinger vedr. den fremadrettede organisering og samarbejde.

### Økonomi

Indsatsen finansieres af allerede afsatte midler til uddannelsesindsatser.

### Historik

Kommunaldirektøren indstiller, 12. juni 2023, pkt. 127:

at der nedsættes "Uddannelse Vejle" som et §17, stk. 4 udvalg med 16 medlemmer

at der vælges 3 politiske repræsentanter fra Økonomiudvalget til dette udvalg og

at de eksterne medlemmer udpeges som beskrevet i sagsfremstillingen

Beslutning fra Økonomiudvalget, 12. juni 2023, pkt. 127:

Anbefales.
Vedrørende 2. at, peger Økonomiudvalget på Borgmester Ludvig Andresen, 1. viceborgmester Ole Kristiansen og 2. viceborgmester Sebastian Ravn som politiske repræsentanter fra Økonomiudvalget til Uddannelse Vejle.

Fraværende: Daniel Dam og Sille Johansen.

### Beslutning

Godkendt.

Byrådet valgte Borgmester Ludvig Andresen, 1. viceborgmester Ole Kristiansen og 2. viceborgmester Sebastian Ravn som politiske repræsentanter fra Økonomiudvalget til Uddannelse Vejle.

Fraværende: Martin Pedersen. I stedet mødte Palle Carlsen.